**«АКЫЛГА ТИРЕК» ЧАКАН ГРАНТТАРЫНЫН ПРОГРАММАСЫ**

**2014 – 2016 жж.**

**ДОЛБООРДУК ОЙ-СУНУШТАРДЫН КОНКУРСУ**

ИСУР коомдук фонду «Акылга Тирек» программасынын жергиликтүү демилгелерди колдоо боюнчажаңы 2-чи түрмөгүнүн (2014-2016ж.ж.)долбоорлор конкурсунун башталышын жарыялайт. Бул программада жергиликтүүуюмдар тандалып алынат да, биомаданий ар түрдүүлүктүн негиздери боюнча интенсивдүү тренинг программасы окутулат, ошондой эле долбоорлордун сунуштарын иштеп чыгуу, биргелешип иштөө методдору (жамааттык видео, керектөөлөргө биргелешип баа берүү, биргелешкен мониторинг жана баалоо ж.б.) үйрөтүлөт. Окутуу мезгилинде долбоордун катышуучулары мындан ары каржылоого көрсөтүлүүчү өз долбоорлорун мыктылап иштеп чыгуу мүмкүнчүлүгүн алышат. Эң мыкты долбоор-сунуштарын билдирген 10-15 уюм өз демилгесин ишке ашыруу үчүн гранттарды ала алышат.

**Негизги идея:**

*Кыргыз эли миңдеген жылдар бою өзүнүн тарыхый өнүгүшүндө мекендеген жери тууралуу көчмөн турмушунун тажрыйбасынан кайталангыс маданий салттарды жана билимдерди топтогон. Табият-руханий дүйнөнүн, маданияттын жана тилдин негизи болуп саналган, адам табигый экосистеманын “ичинде” тиричилик кылган жана анын негизги бөлүгү болуп эсептелген. Булардын көпчүлүгү жерилген жана унутулган. Салтуу тажрыйбалар, аны сактаган мураскерлер, мал багуу, көбөйтүү, жайуу, дарылоо, жайытты пайдалануу, дары-дармек чөптөрдүн касиетин билүү, жер иштетүү, мөмө-жемиш өстүрүү жолдору жана көндүмдөрүн билүү экологиялык аң-сезимдин башатында жана элдин маданий мурастарында сакталып, ооздон оозго, муундан-муунга жашоонун маңызы катарында берилип келген, бул болсо элдин жана алар жашаган чөйрөнүн сакталып калышына өбөлгө түзгөн.*

 *Турмуштун агымына тез арада кирген процесстерге (ааламдашуу, климаттын өзгөрүшү, экологиялык проблемалар, биоар түрдүүлүктү жоготуу) карабастан, бийик тоолуу аймактарда, түндүк жана ички Тянь-Шанда азыркы климаттын өзгөрүшүнө жана экологиялык проблемаларга туруштук бере ала турган жайыттарды салттуу пайдалануу ыкмаларын жана агробио ар түрдүүлүктүн генетикалык ресурсун түзгөн өсүмдүктөрдүн, мөмө-жемиштердин түрлөрүн, формаларын, сортторун сактап калуу мүмкүнчүлүгү бар.*

*Сиздердин идеялар, сунуштарынызбио ар түрдүүлүктү сактап калуу үчүн чон салым киргизет.Өзгөчө артыкчылык эффективдүү жайыт башкаруу долбоорлоруна берилет.*

**Тематикалык багыттар:**

* «ҮЗҮЛБθС ТАМЫРЛАР» - кыргыз элинин салттуу билимдери менен тажрыйбаларын кайра жандандыруу жана өнүктүрүү;
* «АР ТҮРДҮЛҮКТҮҮ САКТАЙЛЫ» - жергиликтүү сорттогу мөмө-жемиш, дан жана тоют өсүмдүктөрүн сактап калуу жана калыбына келтирүү, аларды өстүрүүнүн салттуу тажрыйбалары; дары-дармек жана жапайы өсүмдүктөр менен чөптөдү сактап калуу; био ар түрдүүлүктү коргоо боюнча табылгалар менен тажрыйбалар;
* «МЕКЕНИМ - КЫРГЫЗСТАН» - артыкчылык багыт катары жаратылышты рационалдуу пайдалануу тажрыйбалары (адам менен табыяттын уникалдуу айкалышкан тажырыйбасынын негизинде жаратылышты пайдалануунун салттуу ыкмалары, маданий салттарды кайрадан жандандыруу, табият ресурстарын коомдук башкаруу жана салттуу экологиялык билимдер). Жергиликтүү жамааттарды жана салттуу билимдерди билген мураскерлерди тартуу аркылуу жайыттарды пайдалануунун салттуу жолдорун кайра жандандырууга жана өнүктүрүүгө, экология тармагындагы демилгелерге, органикалык жер иштетүү жана азык-түлүк коопсуздугуна багытталган долбоорлор жана экологиялык тарбиялоо, билим берүү концепцияларына артыкчылыктар берилет.

**Негизги камтылуучу аймактар** – Кыргыз Республикасынын Чүй, Ысык-Көл, Нарын областтары.

**Долбоордун концепциясы** 3 беттен ашык болбошу зарыл жана анда:

1. Долбоордун аталышы;
2. Камтылган аймагы;
3. Долбоордун узактыгы;
4. Уюм / демилгечил топ тууралуу кыскача маалымат (байланыш маалыматы);
5. Проблеманын аныктамасы (Кыргызстанда / камтылган аймакта биомаданий ар түрдүүлүктү өнүктүрүүгө / же таасирин тийгизүүгө сиздин долбоор кандайча таасир эте алат?)
6. Долбоордун максаты жана андан күтүлгөн натыйжалар, ишмердүүлүктү кыскача сүрөттөө;
7. Долбоорду ишке ашыруу үчүн зарыл болгон алдын ала бюджет тууралуу жазылышы керек.

**ИСУР жөнүндө маалымат:**

2012-жылдан бери«Туруктуу өнүгүү стратегиялар институту» коомдук фонду (ИСУР) түндүк жана ички Тянь-Шандагы биомаданий ар түрдүүлүктү кайра жандандыруу жана өнүктүрүү боюнча жергиликтүү коомчулукка колдоолорду көрсөтүп келет. 2012-2015-жылдардын аралыгында Нарын жана Ысык-Көл облустарында дары-дармек чөптөрдү чогултуу жана колдонуунун сырларын таратуу демилгелерине колдоо көрсөткөн; Ысык-Көл жана Чүй областтарындагы био ар түрдүүлүктү сактоону мектеп окуучуларына үйрөтүү жана мектептерде питомниктерди түзүү; Чуй облусундагы Сокулук районуна караштуу Кызыл-Туу айылындагы мектебине этноботаникалык бакчаны түзүү уникалдуу тажрыйбасы аркылуу жергиликтүү элдин өсүмдүктөргө болгон салттуу маданиятын көрсөтүү; Чуй облусундагы Кемин районундагы Шабдан айылында муундар арасында салттуу билимдерди өткөрүп берүү боюнча «АкылгаӨргө» этнографиялык жана биоартүрдүүлүк борборун ачуу; Нарын мамлекеттик коругунун жанында жайгашкан айыл тургундарына бугу маралдын популяциясын сактоо боюнча салттуу экологиялык билимдерин кайрадан жандандыруу; элдин педагогиканы изилдөө аркылуу табиятты сүйүү жана урматтоо менен элдик ыкмаларды кайрадан жандандыруу жана популярлаштыруу. Бардыгы болуп, 2012 – 2015 жж. биомаданий ар түрдүлүктүүалдыга жылдырууга 54 жергиликтүү демилгелер колдоого алынган жана аткарылган.

Концепциялар орус тилинде 2015-жылдын 29-сентябырына чейин төмөнкү электрондук дарекке жөнөтүлүшү тийиш: [call2012.isd@gmail.com](https://mail.google.com/mail/h/kncsjt5ex0wi/?&v=b&cs=wh&to=call2012.isd@gmail.com)

*Толугураак маалыматты 2015-жылдын 12-сентябрында өтө турган маалымат сессиясынан таанышсаңар болот. Сессия өтө турган жерди жана убакытты* [*call2012.isd@gmail.com*](https://mail.google.com/mail/h/kncsjt5ex0wi/?&v=b&cs=wh&to=call2012.isd@gmail.com) *дареги аркылуу билүүгө болот*